title: Directiva 2007/9/CE a Comisiei din 20 februarie 2007 de modificare a anexei la Directiva 90/642/CEE a Consiliului privind conținuturile maxime de reziduuri pentru aldicarb (Text cu relevanță pentru SEE )

text:
               1.3.2007

               RO

               Jurnalul Oficial al Uniunii Europene

               L 63/17

      DIRECTIVA 2007/9/CE A COMISIEI

   din 20 februarie 2007
   de modificare a anexei la Directiva 90/642/CEE a Consiliului privind conţinuturile maxime de reziduuri pentru aldicarb
   (Text cu relevanţă pentru SEE)
   COMISIA COMUNITĂŢILOR EUROPENE,
   având în vedere Tratatul de instituire a Comunităţii Europene,
   având în vedere Directiva 90/642/CEE a Consiliului din 27 noiembrie 1990 de stabilire a conţinuturilor maxime de reziduuri de pesticide din şi de pe anumite produse de origine vegetală, inclusiv fructe şi legume (1), în special articolul 7,
   întrucât:

               (1)

               În ceea ce priveşte cerealele şi produsele de origine vegetală, inclusiv fructele şi legumele, conţinuturile de reziduuri reflectă utilizarea unor cantităţi minime de pesticide necesare pentru a asigura o protecţie eficientă a plantelor, aplicate astfel încât cantitatea de reziduuri să fie cât mai redusă posibil şi acceptabilă din punct de vedere toxicologic, în special ţinând seama de protecţia mediului şi de protecţia consumatorilor din punctul de vedere al estimării unei doze zilnice admisibile. Conţinuturile maxime de reziduuri (CMR) reprezintă limita superioară pentru reziduurile în cauză care se pot găsi în produse atunci când producătorii au respectat bunele practici agricole.

               (2)

               CMR de pesticide sunt reexaminate şi modificate pentru a lua în considerare noile informaţii şi date. CMR se stabilesc la limita de detectare în cazul în care din utilizările autorizate de produse fitosanitare nu rezultă conţinuturi de reziduuri de pesticide detectabile în sau pe produsele alimentare, în cazul în care nu există o utilizare autorizată, în cazul în care utilizările autorizate de către statele membre nu au fost susţinute de datele necesare sau în cazul în care în ţările terţe utilizările conduc la prezenţa unor reziduuri în şi pe produsele alimentare care pot fi puse în circulaţie pe piaţa comunitară nu au fost susţinute de datele necesare.

               (3)

               Un stat membru a notificat Comisiei că doreşte să revizuiască CMR naţionale în conformitate cu articolul 8 din Directiva 90/642/CEE, în lumina preocupărilor privind expunerea consumatorilor. Comisiei i s-au prezentat propuneri de revizuire a CMR comunitare.

               (4)

               Expunerea consumatorilor pe întreaga durată a vieţii sau pe o perioadă scurtă la fiecare dintre pesticidele menţionate în prezenta directivă prin intermediul produselor alimentare a fost revizuită şi evaluată în conformitate cu procedurile şi practicile comunitare în vigoare, ţinându-se seama de liniile directoare publicate de Organizaţia Mondială a Sănătăţii (2). Pe această bază, este necesar să se stabilească noile CMR, care vor asigura faptul că o expunere inacceptabilă a consumatorului nu este posibilă.

               (5)

               În cazurile justificate, expunerea acută a consumatorilor la pesticidele în cauză prin intermediul fiecăruia dintre produsele alimentare care pot conţine reziduuri a fost măsurată şi evaluată în conformitate cu procedurile şi practicile în vigoare în Uniunea Europeană, ţinându-se seama de orientările publicate de Organizaţia Mondială a Sănătăţii. S-a concluzionat că prezenţa reziduurilor de pesticide la nivelul sau sub nivelul CMR nu ar avea efecte toxice acute.

               (6)

               În cadrul Organizaţiei Mondiale a Comerţului, partenerii comerciali ai Comunităţii au fost consultaţi cu privire la noile CMR şi s-a ţinut seama de observaţiile lor în acest sens.

               (7)

               La solicitarea Comisiei, Autoritatea Europeană pentru Siguranţa Alimentară (AESA) (3) şi-a dat avizul în prezenta directivă asupra riscurilor prezentate de conţinutul maxim de reziduuri pentru aldicarb.

               (8)

               Prin urmare, anexele la Directiva 90/642/CE trebuie modificate în consecinţă.

               (9)

               Măsurile prevăzute în prezenta directivă sunt conforme cu avizul Comitetului permanent pentru lanţul alimentar şi sănătatea animală,

         ADOPTĂ PREZENTA DIRECTIVĂ:
   Articolul 1
   Partea A a anexei II la Directiva 90/642/CEE se modifică în conformitate cu anexa la prezenta directivă.
   Articolul 2
   Statele membre adoptă şi publică, până la 1 septembrie 2007 cel mai târziu, actele cu putere de lege şi actele administrative necesare pentru a se conforma prezentei directive. Comisiei îi este comunicat de îndată de către statele membre textul respectivelor acte, precum şi un tabel de corespondenţă între actele în cauză şi prezenta directivă.
   Statele membre aplică aceste prevederi de la 2 septembrie 2007.
   În momentul în care statele membre adoptă prevederile, acestea conţin o trimitere la prezenta directivă sau sunt însoţite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Comisiei îi sunt comunicate de către statele membre textele dispoziţiilor esenţiale de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

   Articolul 4
   Prezenta directivă se adresează statelor membre.

      Adoptată la Bruxelles, 20 februarie 2007.

            Pentru Comisie

         Markos KYPRIANOU

            Membru al Comisiei

      (1)  JO L 350, 14.12.1990, p. 71. Directivă, astfel cum a fost modificată ultima dată prin Directiva 2006/92/CE (JO L 311, 10.11.2006, p. 31).

      (2)  Orientările de estimare a cantităţilor de reziduuri de pesticide în produse alimentare (revizuit), pregătit de Sistemul mondial de supraveghere continuă a mediului/program alimentar (GEMS/Food Programme) în colaborare cu Comitetul Codex pentru reziduuri de pesticide, publicat de Organizaţia Mondială a Sănătăţii, 1997 (WHO/FSF/FOS/97.7).

      (3)  The EFSA Journal (2006) 409, p. 1-23.

      ANEXĂ
      În partea A a anexei II la Directiva 90/642/CEE, menţiunile referitoare la aldicarb se înlocuiesc cu următoarele:

                     Reziduuri de pesticide şi cantităţi maxime de reziduuri (mg/kg)

                     Grupe şi exemple de produse individuale la care se aplică CMR

                     Aldicarb (cantitatea totală de aldicarb, sulfoxizii acestuia şi sulfamide sub denumirea de aldicarb)

                                 „1.

                                 Fructe proaspete, uscate sau nepreparate, conservate prin refrigerare, fără adaos de zahăr; nuci

                     0,02 (1)

                                 (i)

                                 FRUCTE CITRICE

                     Grepfrut

                     Lămâi

                     Lămâi verzi

                     Mandarine (inclusiv clementine şi hibrizi similari)

                     Portocale

                     Pomelo

                     Altele

                                 (ii)

                                 NUCI DE POMI (cu sau fără coajă)

                     Migdale

                     Nuci de Brazilia

                     Anacard

                     Castane

                     Nuci de cocos

                     Alune

                     Nuci macadamia

                     Nuci de Pecan

                     Seminţe de pin

                     Fistic

                     Nuci comune

                     Altele

                                 (iii)

                                 FRUCTE SEMINŢOASE

                     Mere

                     Pere

                     Gutui

                     Altele

                                 (iv)

                                 FRUCTE SÂMBUROASE

                     Caise

                     Cireşe

                     Piersici (inclusiv nectarinele şi hibrizii similari)

                     Prune

                     Altele

                                 (v)

                                 BACE ŞI FRUCTE MICI

                                 (a)

                                 Struguri de masă şi de vin

                     Struguri de masă

                     Struguri de vin

                                 (b)

                                 Căpşuni (altele decât cele sălbatice)

                                 (c)

                                 Fructe de rug (altele decât cele sălbatice)

                     Mure

                     Mure de câmp

                     Hibrid de zmeură şi mure

                     Zmeură

                     Altele

                                 (d)

                                 Alte fructe mici şi bace (altele decât cele sălbatice)

                     Afine

                     Merişoare

                     Coacăze (albe, roşii sau negre)

                     Agrişe

                     Altele

                                 (e)

                                 Bace şi fructe sălbatice

                                 (vi)

                                 FRUCTE DIVERSE

                     Avocado

                     Banane

                     Curmale

                     Smochine

                     Kiwi

                     Kumquat

                     Litchi

                     Mango

                     Măsline (pentru consum)

                     Măsline (pentru extracţia uleiului de măsline)

                     Papaia

                     Fructul pasiunii

                     Ananas

                     Rodii

                     Altele

                                 2.

                                 Legume, proaspete sau neprelucrate, refrigerate sau deshidratate

                                 (i)

                                 LEGUME RĂDĂCINOASE ŞI TUBERCULI

                     0,02 (1)

                     Sfecle

                     Morcovi

                     Manioc

                     Ţeline

                     Hrean

                     Topinambur

                     Păstârnac

                     Pătrunjel cu rădăcină groasă

                     Ridichi

                     Barba-caprei

                     Cartofi dulci

                     Gulii furajere

                     Napi

                     Igname

                     Altele

                                 (ii)

                                 LEGUME – BULBI

                     0,05

                     Usturoi

                     Ceapă

                     Cepe eşalote

                     Ceapă verde

                     Altele

                                 (iii)

                                 LEGUME – FRUCTE

                     0,02 (1)

                                 (a)

                                 Solanacee

                     Pătlăgele roşii

                     Ardei

                     Pătlăgele vinete

                     Bame

                     Altele

                                 (b)

                                 Cucurbitacee – coajă comestibilă

                     Castraveţi

                     Castraveciori

                     Dovlecei

                     Altele

                                 (c)

                                 Cucurbitacee – coajă necomestibilă

                     Pepeni galbeni

                     Dovleci

                     Pepeni verzi

                     Altele

                                 (d)

                                 Porumb zaharat

                                 (iv)

                                 LEGUME BRASICACEE

                     0,02 (1)

                                 (a)

                                 Brasicacee (eflorescenţă)

                     Broccoli

                     Conopidă

                     Altele

                                 (b)

                                 Brasicacee (căpăţâni)

                     Varză de Bruxelles

                     Varză

                     Altele

                                 (c)

                                 Brasicacee (frunze)

                     Varză chinezească

                     Varză fără căpăţână

                     Altele

                                 (d)

                                 Gulie

                                 (v)

                                 LEGUME – FRUNZE ŞI IERBURI

                     0,02 (1)

                                 (a)

                                 Lăptuci şi similare

                     Creson

                     Fetică

                     Lăptucă

                     Scarola

                     Ruccola

                     Frunze şi tulpini de brasicacee

                     Altele

                                 (b)

                                 Spanac şi similare

                     Spanac

                     Frunze de sfeclă (de zahăr)

                     Altele

                                 (c)

                                 Năsturel

                                 (d)

                                 Cicoare

                                 (e)

                                 Ierburi

                     Asmăţui

                     Arpagic

                     Pătrunjel

                     Frunze de ţelină

                     Altele

                                 (vi)

                                 LEGUME CU PĂSTĂI (proaspete)

                     0,02 (1)

                     Fasole (cu păstaie)

                     Fasole (fără păstaie)

                     Mazăre (cu păstaie)

                     Mazăre (fără păstaie)

                     Altele

                                 (vii)

                                 LEGUME – TULPINI (proaspete)

                     0,02 (1)

                     Sparanghel

                     Cardon

                     Ţelină

                     Anason

                     Anghinare

                     Praz

                     Rubarbă

                     Altele

                                 (viii)

                                 CIUPERCI

                     0,02 (1)

                                 (a)

                                 Ciuperci de cultură

                                 (b)

                                 Ciuperci sălbatice

                                 3.

                                 Leguminoase uscate

                     0,02 (1)

                     Fasole

                     Linte

                     Mazăre

                     Lupin

                     Altele

                                 4.

                                 Seminţe uleioase

                     0,05 (1)

                     Seminţe de in

                     Arahide

                     Seminţe de mac

                     Seminţe de susan

                     Seminţe de floarea soarelui

                     Seminţe de rapiţă

                     Boabe de soia

                     Seminţe de muştar

                     Seminţe de bumbac

                     Seminţe de cânepă

                     Altele

                                 5.

                                 Cartofi

                     0,02 (1)

                     Cartofi timpurii

                     Cartofi pentru depozitare

                                 6.

                                 Ceai (frunze cu peţiol uscate, fermentate sau altfel, de Camellia sinensis)

                     0,05 (1)

                                 7.

                                 Hamei (uscat), inclusiv granule şi pulbere neconcentrată

                     0,05 (1)

         (1)  Indică limita de detectare”.


title: Directiva 2014/46/UE a Parlamentului European și a Consiliului din 3 aprilie 2014 de modificare a Directivei 1999/37/CE a Consiliului privind documentele de înmatriculare pentru vehicule

text:
                  29.4.2014

                  RO

                  Jurnalul Oficial al Uniunii Europene

                  L 127/129

            DIRECTIVA 2014/46/UE A PARLAMENTULUI EUROPEAN ȘI A CONSILIULUI
      din 3 aprilie 2014
      de modificare a Directivei 1999/37/CE a Consiliului privind documentele de înmatriculare pentru vehicule
      PARLAMENTUL EUROPEAN ȘI CONSILIUL UNIUNII EUROPENE,
      având în vedere Tratatul privind funcționarea Uniunii Europene, în special articolul 91,
      având în vedere propunerea Comisiei Europene,
      după transmiterea proiectului de act legislativ către parlamentele naționale,
      având în vedere avizul Comitetului Economic și Social European (1),
      după consultarea Comitetului Regiunilor,
      hotărând în conformitate cu procedura legislativă ordinară (2),
      întrucât:

                  (1)

                  Inspecția tehnică este o parte componentă a unui regim mai larg care asigură menținerea vehiculelor într-o stare sigură și acceptabilă din punct de vedere al mediului pe parcursul utilizării acestora. Regimul respectiv ar trebui să prevadă inspecții tehnice periodice ale vehiculelor și controale tehnice în trafic ale vehiculelor utilizate la activități de transport rutier comercial, precum și dispoziții privind o procedură de înmatriculare a vehiculelor pentru a permite suspendarea autorizării de a folosi în traficul rutier un vehicul care constituie un risc imediat pentru siguranța rutieră.

                  (2)

                  Înmatricularea unui vehicul implică autorizarea administrativă a utilizării acestuia în traficul rutier. Directiva 1999/37/CE a Consiliului (3) se aplică numai pentru înmatricularea unui vehiculul. Cu toate acestea, în special în cazurile în care utilizarea unui vehicul pe drumurile publice ar crea un risc din cauza stării tehnice a vehiculului, ar trebui să fie posibilă suspendarea autorizării de utilizare a vehiculului respectiv pentru o anumită perioadă de timp. Pentru a reduce sarcina administrativă care rezultă în urma suspendării autorizării, nu ar trebui să fie necesară trecerea printr-un nou proces de înmatriculare atunci când suspendarea este ridicată.

                  (3)

                  Ar trebui introdusă obligația de anulare definitivă a unei înmatriculări a unui vehicul notificat ca fiind considerat vehicul scos din uz în conformitate cu Directiva 2000/53/CE a Parlamentului European și a Consiliului (4). Statele membre pot stabili, în dreptul intern, și alte motive de anulare a înmatriculării unui vehicul.

                  (4)

                  Chiar dacă o înmatriculare este anulată, ar trebui să fie posibilă păstrarea unor informații referitoare la înmatricularea respectivă.

                  (5)

                  Pentru a reduce sarcinile administrative și a facilita schimbul de informații între statele membre, informațiile legate de vehicule ar trebui înregistrate în format electronic.

                  (6)

                  Prezenta directivă nu ar trebui să împiedice un stat membru să considere baza de date electronică gestionată de autoritățile sale competente drept principala sursă de informații referitoare la un vehicul înmatriculat pe teritoriul său. Statele membre ar trebui să poată utiliza o rețea electronică care să includă date din bazele de date electronice naționale pentru a facilita schimbul de informații.

                  (7)

                  În cazurile în care în cursul unei inspecții tehnice s-au constatat deficiențe periculoase și autorizarea de utilizare a unui vehicul în trafic a fost suspendată, această suspendare ar trebui înregistrată până când vehiculul trece o nouă inspecție tehnică.

                  (8)

                  În vederea actualizării punctului II.4 liniuța a doua și a punctului III.1.A litera (b) din anexa I și din anexa II la Directiva 1999/37/CE în cazul extinderii Uniunii, precum și în vederea actualizării punctului II.6 din anexa I privind datele neobligatorii în cazul modificării definițiilor sau a conținutului certificatelor de conformitate în cadrul legislației Uniunii privind omologarea de tip, competența de a adopta acte în conformitate cu articolul 290 din Tratatul privind funcționarea Uniunii Europene ar trebui delegată Comisiei. Este deosebit de important ca, în cursul lucrărilor sale pregătitoare, Comisia să organizeze consultări adecvate, inclusiv la nivel de experți. În momentul pregătirii și elaborării actelor delegate, Comisia ar trebui să garanteze transmiterea simultană, promptă și adecvată a documentelor pertinente către Parlamentul European și Consiliu.

                  (9)

                  Prin urmare, Directiva 1999/37/CE ar trebui prin urmare să fie modificată în mod corespunzător,

            ADOPTĂ PREZENTA DIRECTIVĂ:
      Articolul 1
      Modificarea Directivei 1999/37/CE
      Directiva 1999/37/CE se modifică după cum urmează:

                  1.

                  La articolul 1, prima teză se înlocuiește cu următorul text:
                  „Prezenta directivă se aplică documentelor de înmatriculare a vehiculelor emise de statele membre.”

                  2.

                  La articolul 2 se adaugă următoarele litere:

                              „(e)

                              «suspendare» înseamnă o perioadă de timp limitată în care un vehicul nu este autorizat de un stat membru să fie utilizat în traficul rutier, la încheierea căreia, în cazul în care motivele suspendării nu se mai aplică, utilizarea acestuia poate fi din nou autorizată, fără a implica un nou proces de înmatriculare;

                              (f)

                              «anularea certificatului de înmatriculare» înseamnă anularea autorizării acordate de un stat membru pentru ca un vehicul să fie utilizat în traficul rutier.”

                  3.

                  La articolul 3 se adaugă următoarele alineate:
                  „(4)   Statele membre înregistrează în format electronic datele referitoare la toate vehiculele înmatriculate pe teritoriul lor. Aceste date includ:

                              (a)

                              toate elementele obligatorii specificate în anexa I punctul II.5, precum și elementele de la punctele II.6 (J) și II.6 (V.7) și (V.9) din anexa respectivă, atunci când aceste date sunt disponibile;

                              (b)

                              alte date neobligatorii enumerate în anexa I sau date din certificatul de conformitate astfel cum este prevăzut în Directiva 2007/46/CE a Parlamentului European și a Consiliului (*), atunci când acest lucru este posibil;

                              (c)

                              rezultatul inspecțiilor tehnice periodice obligatorii în conformitate cu Directiva 2014/45/UE a Parlamentului European și a Consiliului (**) și perioada de valabilitate a certificatului de inspecție tehnică.

                        Prelucrarea datelor cu caracter personal în contextul prezentei directive este efectuată în conformitate cu Directivele 95/46/CE (***) și 2002/58/CE (****) ale Parlamentului European și ale Consiliului.
                  (5)   Datele tehnice privind vehiculele sunt puse la dispoziția autorităților competente sau a centrelor de inspecție tehnică în scopul efectuării inspecțiilor tehnice periodice. Statele membre pot limita utilizarea și divulgarea acestor date de către centrele de inspecție în vederea evitării utilizării necorespunzătoare a acestora.

                     (*)  Directiva 2007/46/CE a Parlamentului European și a Consiliului din 5 septembrie 2007 de stabilire a unui cadru pentru omologarea autovehiculelor și remorcilor acestora, precum și a sistemelor, componentelor și unităților tehnice separate destinate vehiculelor respective (JO L 263, 9.10.2007, p. 1)."

                     (**)  Directiva 2014/45/UE a Parlamentului European și a Consiliului din 3 aprilie 2014 privind inspecția tehnică periodică a autovehiculelor și remorcilor și de abrogare a Directivei 2009/40/CE (JO L 127, 29.4.2014, p. 51)."

                     (***)  Directiva 95/46/CE a Parlamentului European și a Consiliului din 24 octombrie 1995 privind protecția persoanelor fizice în ceea ce privește prelucrarea datelor cu caracter personal și libera circulație a acestor date (JO L 281, 23.11.1995, p. 31)."

                     (****)  Directiva 2002/58/CE a Parlamentului European și a Consiliului din 12 iulie 2002 privind prelucrarea datelor personale și protejarea confidențialității în sectorul comunicațiilor publice (JO L 201, 31.7.2002, p. 37).”"

                  4.

                  Se introduce următorul articol:
                  „Articolul 3a
                  (1)   În cazul în care autoritatea competentă a unui stat membru este notificată că o inspecție tehnică periodică arată că autorizarea de a utiliza un anumit vehicul în traficul rutier a fost suspendată în conformitate cu articolul 9 din Directiva 2014/45/UE, suspendarea se înregistrează electronic și se efectuează o inspecție tehnică suplimentară.
                  Suspendarea rămâne în vigoare până când vehiculul trece o nouă inspecție tehnică. În urma finalizării cu succes a inspecției tehnice, autoritatea competentă reautorizează fără întârziere utilizarea vehiculului în traficul rutier. Nu este necesară o nouă procedură de înmatriculare.
                  Statele membre sau autoritățile lor competente pot adopta măsuri pentru a facilita reefectuarea inspecției unui vehicul a cărui autorizare de utilizare în traficul rutier a fost suspendată. Măsurile respective pot include acordarea autorizației de a circula pe drumurile publice între un loc de reparație și un centru de inspecție în scopul efectuării unei inspecții tehnice.
                  (2)   Statul membru poate permite titularului certificatului de înmatriculare să prezinte autorității competente o cerere de transfer a înmatriculării către noul proprietar al vehiculului.
                  (3)   În cazul în care autoritatea competentă a unui stat membru este notificată că un vehicul a fost considerat vehicul scos din uz în conformitate cu Directiva 2000/53/CE a Parlamentului European și a Consiliului (*****), certificatul de înmatriculare se anulează definitiv și această informație se înscrie în registrul său electronic.

                     (*****)  Directiva 2000/53/CE a Parlamentului European și a Consiliului din 18 septembrie 2000 privind vehiculele scoase din uz (JO L 269, 21.10.2000, p. 34).”"

                  5.

                  La articolul 5 se adaugă următorul alineat:
                  „(3)   Fără a aduce atingere articolului 5 alineatul (4) și articolului 8 alineatul (3) din Directiva 2014/45/UE, statele membre recunosc, în principiu, valabilitatea certificatului de inspecție tehnică în cazul în care se schimbă proprietarul unui vehicul și acesta deține dovada valabilă a efectuării unei inspecții tehnice periodice.”

                  6.

                  Articolele 6 și 7 se înlocuiesc cu următorul text:
                  „Articolul 6
                  Comisia este împuternicită să adopte acte delegate în conformitate cu articolul 7 în vederea modificării:

                              —

                              punctului II.4 liniuța a doua și punctului III.1.A litera (b) din anexa I și din anexa II, în cazul extinderii Uniunii;

                              —

                              punctului II.6 din anexa I privind datele neobligatorii în cazul modificării definițiilor sau a conținutului certificatelor de conformitate în cadrul legislației Uniunii privind omologarea de tip.

                        Articolul 7
                  (1)   Competența de a adopta acte delegate este conferită Comisiei în condițiile prevăzute la prezentul articol.
                  (2)   Competența de a adopta acte delegate menționată la articolul 6 se conferă Comisiei pe o perioadă de cinci ani de la 19 mai 2014. Comisia prezintă un raport privind delegarea de competențe cel târziu cu nouă luni înainte de încheierea perioadei de cinci ani. Delegarea de competențe se prelungește tacit cu perioade de timp identice, cu excepția cazului în care Parlamentul European sau Consiliul se opun prelungirii respective cel târziu cu trei luni înainte de încheierea fiecărei perioade.
                  (3)   Delegarea de competențe menționată la articolul 6 poate fi revocată oricând de Parlamentul European sau de Consiliu. O decizie de revocare pune capăt delegării competențelor precizate în decizia respectivă. Aceasta produce efecte începând cu ziua următoare datei publicării deciziei în Jurnalul Oficial al Uniunii Europene sau la o dată ulterioară specificată în decizie. Decizia nu aduce atingere valabilității niciunuia dintre actele delegate deja în vigoare.
                  (4)   De îndată ce adoptă un act delegat, Comisia îl notifică simultan Parlamentului European și Consiliului.
                  (5)   Un act delegat adoptat în temeiul articolului 6 intră în vigoare numai dacă nici Parlamentul European, nici Consiliul nu au exprimat obiecții în termen de două luni de la notificarea respectivului act către Parlamentul European și Consiliu sau dacă, înainte de expirarea acestei perioade, atât Parlamentul European, cât și Consiliul au informat Comisia cu privire la faptul că nu au obiecții. Respectivul termen se prelungește cu două luni la inițiativa Parlamentului European sau a Consiliului.”

                  7.

                  Articolul 9 se înlocuiește cu următorul text:
                  „Articolul 9
                  Statele membre își acordă asistență reciprocă la punerea în aplicare a prezentei directive. Statele membre pot face schimb de informații atât la nivel bilateral cât și la nivel multilateral, în special în scopul de a verifica, înaintea înmatriculării unui vehicul, statutul legal al acestuia, dacă este cazul, în statul membru în care a fost înmatriculat anterior. Această verificare poate, în special, presupune utilizarea unei rețele electronice care să includă date din bazele de date electronice naționale pentru a facilita schimbul de informații.”

                  8.

                  La punctul II.6 din anexa I se adaugă următorul punct:

                              „(X)

                              dovada trecerii inspecției tehnice, data următoarei inspecții tehnice sau expirarea certificatului actual.”

            Articolul 2
      Transpunere
      (1)   Statele membre adoptă și publică, până la 20 mai 2017, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.
      Statele membre aplică măsurile respective de la 20 mai 2018.
      Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
      (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
      Articolul 3
      Intrare în vigoare
      Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
      Articolul 4
      Destinatari
      Prezenta directivă se adresează statelor membre.

         Adoptată la Bruxelles, 3 aprilie 2014.

               Pentru Parlamentul European

               Președintele

            M. SCHULZ

               Pentru Consiliu

               Președintele

            D. KOURKOULAS

         (1)  JO C 44, 15.2.2013, p. 128.

         (2)  Poziția Parlamentului European din 11 martie 2014 (nepublicată încă în Jurnalul Oficial) și Decizia Consiliului din 24 martie 2014.

         (3)  Directiva 1999/37/CE a Consiliului din 29 aprilie 1999 privind documentele de înmatriculare pentru vehicule (JO L 138, 1.6.1999, p. 57).

         (4)  Directiva 2000/53/CE a Parlamentului European și a Consiliului din 18 septembrie 2000 privind vehiculele scoase din uz (JO L 269, 21.10.2000, p. 34).


title: Directiva 2004/76/CE a Consiliului din 29 aprilie 2004 de modificare a Directivei 2003/49/CE în ceea ce privește posibilitatea ca anumite state membre să stabilească perioade de tranziție pentru aplicarea unui regim comun de impozitare aplicabil plăților de dobânzi și redevențe efectuate între societăți asociate din diferite state membre

text:
Anunţ juridic important

|

32004L0076

Jurnalul Oficial L 157 , 30/04/2004 p. 0106 - 0113 ediţie specială în limba cehă capitol 09 volum 02 p. 23  - 24 ediţie specială în limba estonă capitol 09 volum 02 p. 23  - 24 ediţie specială în limba maghiară capitol 09 volum 02 p. 23  - 24 ediţie specială în limba lituaniană capitol 09 volum 02 p. 23  - 24 LV.ES capitol 09 volum 02 p. 23  - 24 MT.ES capitol 09 volum 02 p. 23  - 24 PL.ES capitol 09 volum 02 p. 23  - 24 SK.ES capitol 09 volum 02 p. 23  - 24 ediţie specială în limba slovenă capitol 09 volum 02 p. 23  - 24

		20040429Directiva 2004/76/CE a Consiliuluidin 29 aprilie 2004de modificare a Directivei 2003/49/CE în ceea ce privește posibilitatea ca anumite state membre să stabilească perioade de tranziție pentru aplicarea unui regim comun de impozitare aplicabil plăților de dobânzi și redevențe efectuate între societăți asociate din diferite state membreCONSILIUL UNIUNII EUROPENE,având în vedere Tratatul de instituire a Comunității Europene, în special articolul 94,având în vedere propunerea Comisiei,având în vedere avizul Parlamentului European [1],având în vedere avizul Comitetului Economic și Social European [2],întrucât:(1) Directiva 2003/49/CE a Consiliului din 3 iunie 2003 privind regimul comun de impozitare aplicabil plăților de dobânzi și redevențe efectuate între societăți asociate din diferite state membre [3] prevede eliminarea impozitării acestor plăți în statul membru în care au fost create, asigurându-se însă că aceste plăți sunt impozitate o singură dată într-un stat membru.(2) Aplicarea Directivei 2003/49/CE ar putea crea dificultăți bugetare pentru Republica Cehă, Letonia, Lituania, Polonia și Slovacia, având în vedere cotele impozitelor reținute la sursă aplicate în temeiul legislației naționale și pe baza convențiilor privind impozitele pe venituri și capital și veniturile colectate.(3) Prin urmare, statele aderente respective trebuie să fie autorizate temporar, până la data aplicării menționată la articolul 17 alineatele (2) și (3) din Directiva 2003/48/CE a Consiliului din 3 iunie 2003 privind impozitarea veniturilor din economii sub forma plăților de dobânzi [4], să nu aplice anumite dispoziții din Directiva 2003/49/CE referitoare, în cazul Letoniei și Lituaniei, la plata dobânzilor și redevențelor, iar în cazul Republicii Cehe, Poloniei și Slovaciei, numai la plata redevențelor.(4) Măsura prevăzută în prezenta directivă nu este o adaptare în sensul articolului 57 din Actul de aderare din 2003.(5) Având în vedere că statele membre trebuie să acorde un credit pentru impozitul reținut la plata dobânzilor și a redevențelor, este necesar să se asigure transpunerea prezentei directive până la data intrării în vigoare a Actului de aderare din 2003.(6) Dispozițiile prezentei directive trebuie să se aplice de la data aderării noilor state membre. Urgența acestei chestiuni justifică exceptarea de la termenul de șase săptămâni prevăzut la punctul I.3 din Protocolul privind rolul parlamentelor naționale în Uniunea Europeană,ADOPTĂ PREZENTA DIRECTIVĂ:Articolul 1Articolul 6 din Directiva 2003/49/CE se modifică după cum urmează:1. Titlul se înlocuiește cu următorul text:"Măsuri tranzitorii pentru Republica Cehă, Grecia, Spania, Letonia, Lituania, Polonia, Portugalia și Slovacia".2. Alineatele (1), (2) și (3) se înlocuiesc cu următorul text:"(1) Grecia, Letonia, Polonia și Portugalia sunt autorizate să nu aplice prevederile articolului 1 până la data de aplicare menționată la articolul 17 alineatele (2) și (3) din Directiva 2003/48/CE a Consiliului din 3 iunie 2003 privind impozitarea veniturilor din economii sub forma plăților de dobânzi [*****]. În cursul unei perioade de tranziție de opt ani începând de la data menționată anterior, rata impozitului aplicat plăților de dobânzi sau redevențe efectuate către o societate asociată dintr-un alt stat membru sau o unitate permanentă situată într-un alt stat membru a unei societăți asociate dintr-un stat membru nu trebuie să depășească 10 % în primii patru ani și 5 % în ultimii 4 ani.Lituania este autorizată să nu aplice prevederile articolului 1 până la data de aplicare menționată la articolul 17 alineatele (2) și (3) din Directiva 2003/48/CE a Consiliului din 3 iunie 2003 privind impozitarea veniturilor din economii sub forma plăților de dobânzi. În cursul unei perioade de tranziție de șase ani începând de la data menționată anterior, rata impozitului aplicat plăților de redevențe efectuate către o societate asociată dintr-un alt stat membru sau o unitate permanentă stabilită într-un stat membru a unei societăți asociate dintr-un stat membru nu trebuie să depășească 10 %. În primii patru ani din perioada de tranziție de șase ani, cota de impozitare aplicată plăților de dobânzi efectuate către o societate asociată dintr-un alt stat membru sau o unitate permanentă situată într-un alt stat membru nu trebuie să depășească 10 %; iar pentru următorii doi ani, cota de impozitare aplicată acestor plăți de dobânzi nu trebuie să depășească 5 %.Spania și Republica Cehă sunt autorizate, numai în ceea ce privește plățile de redevențe, să nu aplice dispozițiile articolului 1 până la data de aplicare menționată la articolul 17 alineatele (2) și (3) din Directiva 2003/48/CE. În cursul unei perioade de tranziție de șase ani începând de la data menționată anterior, cota de impozitare aplicată plăților de redevențe efectuate către o societate asociată dintr-un alt stat membru sau către o unitate permanentă stabilită într-un alt stat membru a unei societăți asociate dintr-un stat membru nu trebuie să depășească 10 %. Slovacia este autorizată, numai în ceea ce privește plățile de redevențe, să nu aplice prevederile articolului 1 pentru o perioadă de tranziție de doi ani începând de la data de 1 mai 2004.Cu toate acestea, măsurile tranzitorii sunt condiționate de aplicarea constantă a unei cote de impozitare inferioare celor menționate la primul, al doilea și al treilea paragraf, prevăzute prin acorduri bilaterale încheiate între Republica Cehă, Grecia, Spania, Letonia, Lituania, Polonia, Portugalia sau Slovacia și alte state membre. Înainte de încheierea perioadelor de tranziție prevăzute în prezentul alineat, Consiliul poate hotărî în unanimitate, la propunerea Comisiei, o eventuală prelungire a perioadelor de tranziție menționate.(2) În cazul în care o societate dintr-un stat membru sau o unitate permanentă a unei societăți dintr-un stat membru situată în acel stat membru:- primește dobânzi sau redevențe de la o societate asociată din Grecia, Letonia, Lituania, Polonia sau Portugalia;- primește redevențe de la o societate asociată din Republica Cehă, Spania sau Slovacia;- primește dobânzi sau redevențe de la o unitate permanentă a unei societăți asociate dintr-un stat membru situată în Grecia, Letonia, Lituania, Polonia sau Portugaliasau- primește redevențe de la o unitate permanentă a unei societăți asociate dintr-un stat membru situată în Republica Cehă, Spania sau Slovacia;primul stat membru acordă o reducere a impozitului pe venitul societății sau al unității permanente care a încasat acest venituri, cu o sumă egală cu impozitul plătit pe aceste venituri în Republica Cehă, Grecia, Spania, Letonia, Lituania, Polonia, Portugalia sau Slovacia, în conformitate cu alineatul (1).(3) Reducerea prevăzută în alineatul (2) nu trebuie să depășească suma cea mai mică dintre:(a) impozitul datorat în Republica Cehă, Grecia, Spania, Letonia, Lituania, Polonia, Portugalia sau Slovacia asupra acestor venituri conform alineatului (1) sau(b) acea parte din impozitul pe venitul societății sau unității permanente care a încasat dobânzile sau redevențele, calculată înainte de acordarea reducerii, corespunzătoare acestor plăți conform legislației naționale a statului membru de care aparține societatea sau în care este situată unitatea permanentă.Articolul 2(1) Statele membre asigură intrarea în vigoare a actelor cu putere de lege, și a actelor administrative necesare pentru a se conforma prezentei directive de la data intrării sale în vigoare. Ele comunică imediat Comisiei textul acestor acte și un tabel de corespondență între aceste acte și prezenta directivă.Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.(2) Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.Articolul 3Prezenta directivă intră în vigoare sub rezerva și la data intrării în vigoare a Tratatului de aderare al Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei.Articolul 4Prezenta directivă se adresează statelor membre.Adoptată la Luxemburg, 29 aprilie 2004.Pentru ConsiliuPreședinteleM. McDowell[1] Aviz emis la 21 aprilie 2004 (nepublicat încă in Jurnalul Oficial).[2] Aviz emis la 28 aprilie 2004 (nepublicat încă in Jurnalul Oficial).[3] JO L 157, 26.6.2003, p. 49.[4] JO L 157, 26.6.2003, p. 38.[*****] JO L 157, 26.6.2003, p. 38."--------------------------------------------------


title: Directiva 95/48/CE a Comisiei din 20 septembrie 1995 de adaptare la progresul tehnic a Directivei 92/21/CEE a Consiliului privind masele și dimensiunile autovehiculelor din categoria M1Text cu relevanță pentru SEE.

text:
               13/Volumul 16

               RO

               Jurnalul Ofícial al Uniunii Europene

               226

         31995L0048

               L 233/73

               JURNALUL OFÍCIAL AL UNIUNII EUROPENE

      DIRECTIVA 95/48/CE A COMISIEI

   din 20 septembrie 1995
   de adaptare la progresul tehnic a Directivei 92/21/CEE a Consiliului privind masele și dimensiunile autovehiculelor din categoria M1

   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 70/156/CEE a Consiliului din 6 februarie 1970 privind omologarea de tip a autovehiculelor și a remorcilor acestora (1), astfel cum a fost modificată prin Directiva 93/81/CEE a Comisiei (2) și, în special, articolul 13 alineatul (2) al celei dintâi,
   având în vedere Directiva 92/21/CEE a Consiliului din 31 martie 1992 privind apropierea legislațiilor statelor membre referitoare la masele și dimensiunile autovehiculelor din categoria M1
       (3) și, în special, articolul 3 al acesteia,
   întrucât Directiva 92/21/CEE este una dintre directivele speciale ale procedurii de omologare CEE de tip care a fost instituită de Directiva 70/156/CEE; întrucât, în consecință, dispozițiile prevăzute în Directiva 70/156/CEE referitoare la sistemele, componentele și unitățile tehnice separate ale vehiculelor se aplică prezentei directive;
   întrucât se face trimitere la Directiva 77/649/CEE (4) a Consiliului, astfel cum a fost modificată prin Directiva 90/630/CEE a Comisiei (5), care cuprinde procedura de determinare a unui punct de referință pentru locurile pe scaun din autovehicule și, în consecință, nu este necesar ca aceasta să fie repetată în prezenta directivă; întrucât se face trimitere, de asemenea, la Directiva 92/23/CEE a Consiliului (6);
   întrucât, ținând seama de experiența câștigată până acum cu aplicarea practică a Directivei 92/21/CEE, este necesar să se specifice mai precis anumite dispoziții cuprinse în aceasta pentru a asigura o interpretare uniformă în toate statele membre;
   întrucât va fi necesar în viitor să se stabilească condiții de sarcină speciale pentru scaune care nu sunt proiectate sau nu sunt capabile să suporte pasageri adulți; întrucât, totuși, definiția acestor scaune și specificarea condițiilor de sarcină trebuie să fie examinate în continuare; întrucât, în consecință, modificările corespunzătoare sunt amânate pentru o dată ulterioară;
   întrucât măsurile prevăzute în prezenta directivă sunt conforme cu avizul Comitetului pentru adaptarea la progresul tehnic instituit prin Directiva 70/156/CEE,
   ADOPTĂ PREZENTA DIRECTIVĂ:
   Articolul 1
   (1)   La articolul 1 din Directiva 92/21/CEE, „anexa I la Directiva 70/156/CEE” se înlocuiește cu „anexa II A la Directiva 70/156/CEE”.
   (2)   Anexele la Directiva 92/21/CEE se înlocuiesc cu anexele la prezenta directivă, iar între articole și anexa I se introduce o listă de anexe.
   Articolul 2
   (1)   Începând cu 1 ianuarie 1996, din motive legate de mase și dimensiuni, statele membre:

               —

               nu pot să refuze, pentru un tip de autovehicul din categoria M1, acordarea omologării CEE de tip sau a omologării naționale de tip;

               —

               nu pot să interzică înmatricularea, vânzarea sau introducerea în circulație a unor asemenea vehicule

         dacă vehiculele respectă specificațiile Directivei 92/21/CEE, astfel cum a fost modificată prin prezenta directivă.
   (2)   Începând cu 1 ianuarie 1997, statele membre:

               —

               nu mai acordă omologare CEE de tip;

               —

               pot să refuze acordarea omologării naționale

         pentru un tip de vehicul din categoria M1 din motive legate de masele și dimensiunile sale, dacă nu sunt îndeplinite cerințele Directivei 92/21/CEE, astfel cum a fost modificată de prezenta directivă.
   Articolul 3
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive până la 1 ianuarie 1996. Statele membre informează de îndată Comisia cu privire la aceasta.
   (2)   Atunci când statele membre adoptă aceste dispoziții, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (3)   Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 4
   Prezenta directivă intră în vigoare în a douăzecea zi de la data publicării în Jurnalul Oficial al Comunităților Europene.
   Articolul 5
   Prezenta directivă se adresează statelor membre.

      Adoptată la Bruxelles, 20 septembrie 1995.

            Pentru Comisie

         Martin BANGEMANN

            Membru al Comisiei

      (1)  JO L 42, 23.2.1970, p. 1.

      (2)  JO L 264, 23.10.1993, p. 49.

      (3)  JO L 129, 14.5.1992, p. 1.

      (4)  JO L 267, 19.10.1977, p. 1.

      (5)  JO L 341, 6.12.1990, p. 20.

      (6)  JO L 129, 14.5.1992, p. 95.
   LISTĂ DE ANEXE

               Anexa I:

               Dispoziții administrative pentru omologarea de tip
               Apendicele 1: Fișă de informații
               Apendicele 2: Certificatul de omologare de tip

               Anexa II:

               Domeniul de aplicare, definiții, cerințe
               Apendice: Metodă de verificare a maselor autovehiculelor din categoria M1

         ANEXA I
   DISPOZIȚII ADMINISTRATIVE PENTRU OMOLOGAREA DE TIP
   1.   Cererea de omologare CEE a unui tip de vehicul

               1.1.

               Cererea de omologare CEE de tip, în conformitate cu articolul 3 alineatul (4) din Directiva 70/156/CEE, a unui tip de vehicul din categoria M1 referitoare la masele și dimensiunile sale trebuie prezentată de constructor.

               1.2.

               În apendicele 1 este prezentat un model al fișei de informații.

               1.3.

               Serviciului tehnic răspunzător de desfășurarea testelor de omologare trebuie să i se prezinte:

                           1.3.1.

                           un vehicul reprezentativ pentru tipul ce urmează a fi omologat.

         2.   Acordarea omologării CEE unui tip de vehicul

               2.1.

               Dacă sunt îndeplinite cerințele relevante, este acordată omologarea CEE de tip în conformitate cu articolul 4 alineatul (3) din Directiva 70/156/CEE.

               2.2.

               Un model de certificat de omologare CEE de tip este prezentat în apendicele 2.

               2.3.

               Fiecărui tip de vehicul omologat i se alocă un număr de omologare în conformitate cu anexa VII la Directiva 70/156/CEE. Un stat membru nu alocă același număr altui tip de vehicul.

         3.   Modificări ale tipului și modificări ale omologărilor

               3.1.

               În cazul unor modificări ale tipului omologat în conformitate cu prezenta directivă, se aplică dispozițiile articolului 5 din Directiva 70/156/CEE.

         4.   Conformitatea producției

               4.1.

               De regulă, sunt luate măsuri pentru asigurarea conformității producției, în conformitate cu dispozițiile prevăzute în articolul 10 din Directiva 70/156/CEE.

      Apendicele 1

      Apendicele 2

   ANEXA II
   DOMENIUL DE APLICARE, DEFINIȚII, CERINȚE
   1.   Domeniul de aplicare
   Prezenta directivă se aplică maselor și dimensiunilor autovehiculelor din categoria M1 definită în articolul 1.
   2.   Definiții

               2.1.

               Definițiile pertinente prevăzute în anexa I (inclusiv notele de subsol) și în anexa II la Directiva 70/156/CEE se aplică și prezentei directive.

               2.2.

               Prin „masa sarcinii convenționale” se înțelege o masă de 75 kg înmulțită cu numărul de locuri pe scaun [inclusiv scaune rabatabile (strapontine)] proiectate de constructor.

               2.3.

               Prin „masa sarcinii în exces” se înțelege diferența dintre masa încărcată maximă autorizată din punct de vedere tehnic și masa în stare de funcționare mărită cu masa sarcinii convenționale. Masa sarcinii în exces poate include masa echipamentelor opționale, de exemplu, trapă, aer condiționat, dispozitiv de cuplare.

               2.4.

               Prin „masa dispozitivului de cuplare” se înțelege masa cuplajului în sine și a dispozitivelor de fixare specificate de constructorul vehiculului.

               2.5.

               Prin „sarcina verticală statică maximă pe punctul de cuplare” a vehiculului se înțelege sarcina verticală autorizată din punct de vedere tehnic transmisă, când vehiculul staționează, de bara de tractare a remorcii la cuplarea vehiculului și acționând prin intermediul centrului dispozitivului de cuplare. Această sarcină trebuie specificată de constructor.

               2.6.

               Prin „masă remorcabilă” se înțelege masa remorcii, excluzând sarcina verticală pe punctul de cuplare al vehiculului tractor.

               2.7.

               Prin „scaun rabatabil (strapontină)” se înțelege un scaun auxiliar destinat utilizării ocazionale și care în mod normal este rabatat.

         3.   Cerințe
   3.1.   Dimensiuni
   3.1.1.   Dimensiunile maxime autorizate ale unui vehicul sunt după cum urmează:
   3.1.1.1.   Lungime: 12 000 mm
   3.1.1.2.   Lățime: 2 500 mm
   3.1.1.3.   Înălțime: 4 000 mm
   3.2.   Mase și sarcini pe axă
   3.2.1.   Suma sarcinilor pe axă maxime autorizate din punct de vedere tehnic nu trebuie să fie mai mică decât masa încărcată maximă autorizată din punct de vedere tehnic a vehiculului.
   Masa maximă autorizată din punct de vedere tehnic a vehiculului nu trebuie să fie mai mică decât masa vehiculului în stare de funcționare plus masa sarcinii convenționale.
   Atunci când vehiculul este încărcat la masa încărcată maximă autorizată din punct de vedere tehnic în conformitate cu punctele 3.2.2 și 3.2.3, sarcina pe fiecare axă nu trebuie să depășească sarcina maximă autorizată din punct de vedere tehnic pe respectiva axă.
   Când vehiculul și, în același timp, puntea spate a acestuia sunt încărcate la masa maximă autorizată din punct de vedere tehnic, masa care apasă asupra punții față nu trebuie să fie mai mică de 30 % din masa maximă autorizată din punct de vedere tehnic a vehiculului.
   3.2.2.   Pentru verificarea cerințelor stabilite la punctul. 3.2.1 al treilea paragraf, masele călătorilor, ale bagajelor și ale sarcinii în exces față de sarcina convențională trebuie poziționate după cum se prevede în apendice. Metoda de verificare a maselor este descrisă în apendice. În cazurile în care un vehicul este echipat cu scaune amovibile, procedura de verificare se limitează la situația în care este montat numărul maxim de scaune.
   3.2.3.   Dacă vehiculul este destinat tractării unei remorci, se efectuează două verificări suplimentare în conformitate cu punctul 3.2.1 al treilea paragraf și cu punctul 3.2.2:

               (a)

               inclusiv masa maximă a dispozitivului de cuplare și

               (b)

               inclusiv atât masa maximă a dispozitivului de cuplare, cât și masa sarcinii verticale statice maxime pe punctul de cuplare. În scopul acestei verificări:

         3.2.3.1.   Sarcina maximă autorizată din punct de vedere tehnic pe puntea (punțile) spate poate fi depășită cu cel mult 15 %, iar masa încărcată maximă autorizată din punct de vedere tehnic a vehiculului poate fi depășită cu cel mult 10 % sau 100 kg, alegându-se valoarea mai scăzută, neaplicându-se decât pentru această utilizare specifică, cu condiția ca viteza de rulare să fie restricționată la 100 km/h sau mai puțin.
   3.2.3.2.   Sarcina și masa excedentare menționate mai sus nu sunt luate în considerare pentru alte omologări decât cele la care se referă prezenta directivă, cu excepția cazului în care aceasta este specificată în mod expres în respectiva directivă.
   3.2.3.3.   Constructorul declară în manualul de utilizare orice restricții de viteză prevăzute la punctul 3.2.3.1 sau alte condiții de funcționare.
   3.2.4.   Dacă constructorul vehiculului echipează vehiculul cu un dispozitiv de remorcare, trebuie să indice pe acesta sau în vecinătatea acestuia sarcina verticală statică maximă autorizată pe punctul de cuplare.
   3.3.   Masa remorcabilă și sarcina verticală statică pe dispozitivul de cuplare.
   3.3.1.   Masa remorcabilă maximă autorizată din punct de vedere tehnic este cea declarată de constructor.
   3.3.1.1.   Masa remorcabilă a unui vehicul destinat tractării unei remorci dotate cu sistem de frânare de serviciu. (În scopul calculării masei tractabile, orice masă care depășește masa încărcată maximă autorizată din punct de vedere tehnic a vehiculului în conformitate cu punctul 3.2.3.1 de mai sus nu este luată în considerare.)
   3.3.1.1.1.   Masa remorcabilă maximă autorizată a vehiculului este cea mai mică valoare dintre următoarele:

               (a)

               masa remorcabilă maximă autorizată din punct de vedere tehnic pe baza construcției vehiculului și/sau a rezistenței dispozitivului de cuplare mecanic sau

               (b)

               masa maximă autorizată din punct de vedere tehnic a vehiculului tractor (autovehicul) sau, pentru vehiculele de teren definite în Directiva 70/156/CEE, de 1,5 ori această masă.

         3.3.1.1.2.   Totuși, masa maximă autorizată din punct de vedere tehnic a remorcii nu trebuie în nici un caz să depășească 3 500 kg.
   3.3.1.2.   Masa remorcabilă a unui vehicul destinat tractării unei remorci fără sistem de frânare de serviciu.
   3.3.1.2.1.   Masa remorcabilă autorizată este cea mai mică valoare dintre masa remorcabilă maximă autorizată din punct de vedere tehnic și jumătate din masa vehiculului tractor în stare de funcționare.
   3.3.1.2.2.   Masa maximă autorizată din punct de vedere tehnic a remorcii nu trebuie în nici un caz să depășească 750 kg.
   3.3.2.   Sarcina verticală statică autorizată din punct de vedere tehnic pe dispozitivul de cuplare este cea declarată de constructor; această sarcină nu trebuie să fie mai mică de 4 % din masa remorcabilă maximă autorizată și de cel puțin 25 kg. Constructorul trebuie să specifice în manualul de utilizare sarcina verticală statică maximă autorizată pe dispozitivul de cuplare, punctele de montare a dispozitivului de cuplare pe autovehicul și consola maximă autorizată a dispozitivului de cuplare.
   3.3.3.   Autovehiculul care tractează o remorcă trebuie să poată porni combinația de vehicule – încărcată la masa maximă – de cinci ori pe o pantă ascendentă cu o înclinație de cel puțin 12 % într-un interval de cinci minute.
   3.4.   Numărul maxim de locuri pe scaun declarat de constructor nu depinde de faptul dacă vehiculul tractează sau nu o remorcă.

      Apendice
      Metoda de verificare a maselor și sarcinilor pe axă ale autovehiculelor din categoria M1

      1.   Masa vehiculului se verifică după cum urmează:
      1.1.   gol, adică în stare de funcționare, în conformitate cu punctul 2.6 din apendicele 1 din anexa I, dar fără conducătorul auto.
      În cazul unei autocaravane, masa corespunzătoare rezervoarelor de apă proaspătă și de gaz umplute la 90 % din capacitate este de asemenea inclusă;
      1.2.   complet încărcat (în condițiile prevăzute la punctele 3.2.1–3.2.3 din anexa II), prin calcul, luând în considerare următoarele:

                  —

                  scaunul, dacă este reglabil, trebuie să fie deplasat în special în poziția normală de conducere sau de stat, cea mai în spate indicată de constructor, luând în considerare numai reglarea longitudinală a scaunului și excluzând pozițiile utilizate altfel decât pentru condus sau stat normal. Când există alte posibilități de reglare a scaunului (înălțime, înclinare etc.), pozițiile reglate trebuie să fie specificate de constructorul vehiculului. În cazul unor scaune cu suspensie, scaunul trebuie blocat în pozițiile normale de conducere specificate de constructor;

                  —

                  masele de luat în considerare sunt după cum urmează:

                              —

                              o masă de 68 kg pentru fiecare ocupant (inclusiv conducătorul auto);

                              —

                              o masă de 7 kg pentru bagajul fiecărui ocupant (inclusiv conducătorul auto);

                  —

                  masa pentru fiecare ocupant se aplică vertical printr-un punct situat la 100 mm în fața punctului R (1) în cazul unor scaune reglabile longitudinal și 50 mm în fața punctului R (1) în cazul tuturor celorlalte scaune. Masa bagajului pentru fiecare ocupant este reprezentată de o forță verticală care trece prin mijlocul proiecției pe un plan orizontal a lungimii utile maxime a compartimentului de bagaje situat în planul longitudinal median al vehiculului.
                  În cazul unui vehicul cu destinație specială, masa bagajului este plasată în conformitate cu specificația constructorului în acord cu serviciul tehnic;

                  —

                  orice masă în plus față de masa convențională este distribuită în conformitate cu specificațiile constructorului în acord cu serviciul tehnic, ținând cont de diferite niveluri ale echipamentului și masele și amplasărilor acestora;

                  —

                  în cazul unei autocaravane, masa sarcinii în exces trebuie să fie cel puțin egală cu (10 kg × N) + (10 kg × L), unde „L” este lungimea totală a autocaravanei, iar „N” este numărul de călători, inclusiv conducătorul auto, declarat de constructor.
                  Masa sarcinii în exces este distribuită în conformitate cu indicațiile constructorului în acord cu serviciul tehnic, în toate compartimentele de bagaje;

            1.3.   masele și sarcinile pe axă specificate sunt determinate în conformitate cu următorul tabel:

      2.   Rezultatele verificării

      (Dacă la punctele 2.8 și 2.9 din documentul informativ sunt date mai multe valori, rezultatele trebuie verificate pentru fiecare valoare.)
      Rezultatele sunt considerate satisfăcătoare dacă:

                  —

                  masele și sarcinile pe axă ale vehiculului gol [coloana (a)] corespund celor declarate de constructor, cu o toleranță de ± 5 %; [în acest caz, valoarea masei declarate de constructor este adoptată pentru calcularea maselor în coloanele (b) și (c)];

                  —

                  masele și sarcinile pe axă verificate în condițiile prevăzute în coloanele (b) și (c) nu depășesc masele maxime autorizate declarate de constructor;

                  —

                  cerințele stabilite la punctul 3.2.1 al patrulea paragraf din anexa II sunt îndeplinite;

                  —

                  masele și sarcinile pe axă declarate de constructor sunt compatibile cu caracteristicile de sarcină ale tipurilor specificate pentru autovehicul luând în considerare orice limitări declarate ale vitezei vehiculului pentru vehiculul tractor în conformitate cu punctul 3.7.3 din anexa IV la Directiva 92/23/CEE.

      (1)  Determinat în conformitate cu dispozițiile din anexa III la Directiva 77/649/CEE.